เทศบาลตำบลเทพาลัย

เทศบาลตำบลเทพาลัย เป็นเทศบาลแห่งหนึ่งใน อำเภอคง จังหวัดนครราชสีมา

ประวัติ 
 ปี พ.ศ. 2536 จัดตั้งเป็นสุขาภิบาลเทพาลัย 
 วันที่ 25 พฤษภาคม พ.ศ. 2542 ได้รับการเปลี่ยนแปลงเป็นเทศบาลตามพระราชบัญญัติเปลี่ยนแปลงฐานะของสุขาภิบาลเป็นเทศบาลตำบลเทพาลัย

ที่ตั้งและอาณาเขต 
เทศบาลตำบลเทพาลัย มีพื้นที่อยู่ติดถนนมิตรภาพ – หนองคาย ทางเข้าอำเภอคง และอยู่สองฝั่งถนนบ้านวัด – เมืองคง ตั้งอยู่ห่างจากตัวจังหวัดนครราชสีมาไปทางทิศเหนือประมาณ 60 กิโลเมตร 

 ทิศเหนือ ติดต่อกับ ตำบลขามสมบูรณ์ 
 ทิศตะวันออก ติดต่อกับ ตำบลเทพาลัย (อบต.)
 ทิศใต้ ติดต่อกับ ตำบลตาจั่น
 ทิศตะวันตก ติดต่อกับ ตำบลขามสมบูรณ์

ชุมชน 
เทศบาลตำบลเทพาลัย แบ่งเขตการปกครองออกเป็น 3 ชุมชน ดังนี้
 หมู่ที่ 9 ชุมชนบ้านวัด
 หมู่ที่ 10 ชุมชนบ้านถนนนางคลาน 
 หมู่ที่ 15 ชุมชนบ้านใหม่สามัคคี

ประชากร 
จำนวนประชากร ณ วันที่ 30 มิถุนายน พ.ศ. 2549
จำนวนทั้งสิ้น 2,884 คน เป็นชาย 1,484 คน เป็นหญิง 1,400 คน

อ้างอิง 

เทพาลัย
เทพาลัย